सेंसेक्स ने 66,656 और निफ्टी ने 19,731 का स्तर छुआ, SBI का शेयर 3% से ज्यादा चढ़ा
BSE NSE Sensex Today, Stock Market Latest Updates; आज हफ्ते के पहले कारोबारी दिन यानी सोमवार (17 जुलाई) को शेयर बाजार ने नया ऑलटाइम हाई बनाया है। सेंसेक्स ने कारोबार के दौरान 66,310 और निफ्टी ने 19,641 का स्तर छुआ।
आज हफ्ते के पहले कारोबारी दिन यानी सोमवार (17 जुलाई) को शेयर बाजार ने नया ऑलटाइम हाई बनाया। सेंसेक्स ने कारोबार के दौरान 66,656 और निफ्टी ने 19,731 का स्तर छुआ। SBI के शेयर में आज 3% से ज्यादा की तेजी देखने को मिली।
हालांकि इसके बाद शेयर बाजार थोड़ा नीचे आया। सेंसेक्स 529 अंक बढ़कर 66,589 के स्तर पर बंद हुआ। वहीं निफ्टी में भी 146 अंकों की तेजी रही। ये 19,711 के स्तर पर बंद हुआ। सेंसेक्स के 30 शेयरों में से 18 में तेजी और 12 में गिरावट देखने को मिली।
आज सबसे अधिक तेजी बैंकिंग, फाइनेंशियल, फार्मा और आईटी शेयरों में देखने को मिली। डॉलर के मुकाबले रुपया 12 पैसे मजबूत होकर 82.05 रुपए प्रति डॉलर पर बंद हुआ।
आज निवेशकों ने कमाए 5.1 लाख करोड़ रुपए
BSE लिस्टेड कंपनियों का कुल मार्केट कैप 298.5 लाख करोड़ रुपए से बढ़कर 303.6 लाख करोड़ रुपए हो गया। इससे निवेशकों की आज 5.1 लाख करोड़ रुपए से अधिक की कमाई हुई है।
HDFC का मुनाफा 30% बढ़ा
देश के सबसे बड़े प्राइवेट बैंक HDFC ने आज फाइनेंशियल ईयर 2023-24 की पहली तिमाही के नतीजे जारी कर दिए हैं। अप्रैल-जून तिमाही में बैंक का नेट प्रॉफिट साल-दर-साल 30% बढ़कर 11,951 करोड़ रुपए रहा।
पिछले साल इसी तिमाही में बैंक को 9,196 करोड़ रुपए का मुनाफा हुआ था। FY24 की पहली तिमाही में HDFC बैंक की टोटल इनकम सालाना आधार पर 39% की उछाल के साथ 57,817 करोड़ रुपए रही। पूरी खबर पढ़ने के लिए यहां क्लिक करें
नेटवेब टेक के IPO में आज से निवेश का मौका
नेटवेब टेक्नोलॉजीज इंडिया लिमिटेड का इनिशियल पब्लिक ऑफरिंग यानी IPO पब्लिक सब्सक्रिप्शन के लिए आज सोमवार यानी 17 जुलाई से ओपन हो गया है। इस IPO में इन्वेस्टर्स 19 जुलाई यानी बुधवार तक इन्वेस्ट कर सकते हैं।
हाई-एंड कंप्यूटिंग सॉल्यूशन प्रोवाइडर कंपनी नेटवेब के IPO का प्राइस बैंड ₹475 से ₹500 प्रति इक्विटी शेयर है। कंपनी के शेयरों का अलॉटमेंट 24 जुलाई को होगा। इन्वेस्टर्स को कंपनी के शेयर्स 26 जुलाई को डीमैट अकाउंट में क्रेडिट किए जाएंगे। इसके शेयर्स बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) दोनों पर 27 जुलाई को लिस्ट होंगे। पूरी खबर पढ़ने के लिए यहां क्लिक करें
शुक्रवार को भी मार्केट ने बनाया था ऑल टाइम हाई
इससे पहले शेयर बाजार ने शुक्रवार (14 जुलाई) को अपना नया ऑलटाइम हाई बनाया था। सेंसेक्स 502 अंक चढ़कर 66,060 स्तर पर बंद हुआ था, यह इसका नया क्लोजिंग हाई है। कारोबार के दौरान सेंसेक्स ने अपना 66,159 का नया ऑलटाइम हाई बनाया। निफ्टी ने भी 19,564 का अपना नया क्लोजिंग हाई बनाया। वहीं कारोबार के दौरान निफ्टी ने भी अपना 19,595.35 का नया ऑलटाइम हाई बनाया।
